Janais

Janais, vlastným menom Jana Kothajová, za slobodna Jana Dzurišová (* 2. december 1983, Vranov nad Topľou) je slovenská speváčka, skladateľka a textárka. Janais spieva v slovenčine, angličtine a francúzštine. Jej manžel Peter Kothaj je hudobník, gitarista, hudobný producent a informatik.

 Zo života 
Gymnázium absolvovala v Prešove na Gymnáziu sv. Moniky. Na Filozofickej fakulte Univerzity Komenského v Bratislave študovala anglický a francúzsky jazyk, absolvovala magisterský stupeň štúdia s titulom Magister.Jana Kothajová In:  Po ukončení štúdií vyučovala angličtinu.

Vo Vranove nad Topľou sa v roku 2001 zúčastnila súťažného festivalu Zlatý gaštan. Stala sa víťazkou tejto súťaže. V roku 2002 sa zúčastnila súťaže 1. Prešovský študentský Liverpool.1. Prešovský študentský Liverpool, pis.k
Pôsobila ako speváčka v bratislavskom študentskom zbore UPeCe.

V roku 2008 sa s kapelou zúčastnili hudobnej súťaže Košický Zlatý Poklad s piesňou Voľným pádom. Obsadili tretie miesto. V súťaži Eurosong v roku 2009 v národnom kole vystúpila spolu s kapelou s piesňou Taram ta rej. Vo finále sa umiestnila na ôsmom mieste.

V septembri 2016 naspievala v duete s Petrom Bažíkom pieseň Blízko. Pieseň vyšla ku kampani 40 dní za život. Autorom hudby aj textu je Janais. Pieseň nahrali v štúdiu Studio7 v Prešove.40 dní za život, Hymna K piesni bol natočený aj videoklip.Videopremiéra: Pozrite si spojenie Janais a Petra Bažíka v duete Blízko
Pôvodne mala skladba názov Zázrak, ktorý sa ale neskôr zmenil na názov Blízko.

Všetky piesne Janais aj kapela nahrávajú hudobnom štúdiu Recording Studio7 v Prešove. Začali s Vladom „Randy“ Gnepom spolupracovať od ich druhého albumu Eufória a od vtedy nahrávajú piesne výlučne v tomto nahrávacom štúdiu.Janais a Peter Bažík majú spoločnú pieseň s názvom Blízko, gregi.net

 Kapela 
Spolu s manželom vystupujú, nahrávajú, koncertujú aj s kapelou, ktorej členmi sú: Peter Kothaj hrá na gitary je kapelníkom skupiny, a spolupodieľal sa aj na niektorých skladbách, na klávesy hrá Martin Šenc, Michal Šelep hrá na basgitare a na bicie Stano Kociov.

 Hosťujúci hudobníci 
Hosťujúci hudobníci na albumoch, koncertoch: Daniel Špiner – klávesy, Pavol Hvišč – basgitara, Rasťo Uhrík – kontrabas, Robo Kováč – violončelo, Michal Lorinc – bicie, James Evans – husle.

 Ocenenia 
 Zlatý gaštan, víťazka 19. ročníka celoslovenského súťažného festivalu spevákov-amatérov populárnej piesne, 16. septembra 2001.
 Zlatá platňa za predaj albumu Vianočná Janais, spolu s kapelou, 2016 Zlatá platňa aj bez rotácií. Je to na Slovensku možné? Je!, časopis Nový Populár, č. 4/2016, popular.sk

 Diskografia 
 Single 
 Dans ma tête, október 2016
 Blízko, singel, CD, september 2016, spolu s Petrom Bažíkom 
 Nad hladinou, produkcia: Randy Gnep Janais predstavuje chytľavý energický letný singel Nad hladinou, gregi.net
 Naveky, jún 2019
 Na dosah, 2020
 Čo zostalo v nás, 2022, produkcia: Randy Gnep, Peter Kothaj
 Len kvôli nám - Janais a Martin Husovský, 2022

 Albumy 
 Svetaboj – KINX 1531-001-2, CD, 2009
 Eufória – Inspire 2176-001-2, CD, 2013
 Vianočná Janais – Inspire 2176-003-2, CD, 2015
 Ilúzie - Rarity, CD, 2018
 Dve tváre Janais - Rarity, CD, 2022

 Spolupráca na albumoch 
 Sellelleia – Zbor UPC – UPeCe sv. Jozefa Freinademetza, Lux Comunications LM 0041-2-431, CD, 2006, 08. Kto si, kto som – Jana Dzurišová a Dodo Dolinka Zbor UPC – Sellelleia, katolickenoviny.sk

 Videoklipy 
 Kto si, kto som, spolu s Dodom Dolinkom, 2006, nahraté v: Studio Lux, výroba: Lux Communication
 V bludiskách, spolu s Petrom, Kothajom, 2010, UPC BA & Lux Communication
 Angels in my room, 2012, režia: Roland Wranik, produkcia: Tibor Vincze Speváčka Janais: Slovenka s francúzskym šarmom, student.dnes24.sk
 Money, apríl 2016, výroba a úprava, réžia: Jakub Šteinecker
 Blízko, spolu s Petrom Bažíkom, september 2016
 Dans ma tête, október 2016 Vypočujte si podmanivú „slovenskú baladu z Paríža“ Dans ma tête, lenprezeny.sk
 Nech sneží / Let it snow, november 2016, výroba a úprava, réžia: Jakub Šteinecker
 Nad hladinou, 2017, výroba a úprava, réžia: Jakub Šteinecker
 Shoulder, 2018, výroba a úprava, réžia: Jakub Šteinecker, tanečníci: Emma Steindl, Dominika Podolanová, Radovan Kliment, Kristína Bekeová, Tomáš Ujlaky.Janais predstavuje sviežu novinku Shoulder, Rádio Expres.sk
 Naveky, 2019, MOOVI a AND.production 
 Na dosah, 2020
 Spi Isuse, spi, 2020
 Domov, 2021  
 Prečistaja Diva - Janais & Milpošanka , 2021
 Slávna Panna - Janais & Milpošanka , 2021
 Čo zostalo v nás, 2022   
 Len kvôli nám - Janais a Martin Husovský, 2022, nahraté v BASEM3NT Recording Studio, Prešov, video: Jakub Šteinecker

 Poznámky 

 Referencie 

 Externé odkazy 
 Oficiálne stránky – janais.sk
 Oficiálne stránky na Facebooku
 Oficiálne stránky na Youtube kanáli

Kategória:Slovenské speváčky
Kategória:Kresťanskí speváci
Kategória:Slovenskí hudobní skladatelia
Kategória:Slovenskí textári piesní
Kategória:Kresťanskí textári piesní
Kategória:Slovenskí pedagógovia
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Vranova nad Topľou